ai4bharat/Pralekha huggingface dataset:
उप राष्ट्रपति सचिवालय
जल शक्ति मंत्री ने उपराष्ट्रपति से मुलाकात की
मंत्री ने जल सुरक्षा प्राप्त करने के उपाय पर रिपोर्ट की प्रति प्रस्तुत की
केन्द्रीय जल शक्ति मंत्रीश्री गजेन्द्र सिंह शेखावत ने आज उपराष्ट्रपतिश्री एम वेंकैया नायडू से मुलाकात की और जल सुरक्षा प्राप्त करने के लिए उनके मंत्रालय द्वारा किए गए उपायों पर रिपोर्ट की एक प्रति प्रस्तुत की।
श्री शेखावत ने उपराष्ट्रपति को मंत्रालय की पाइप जलापूर्ति समेत विभिन्न पहलों की प्रगति के बारे मेंजानकारी दी।
मंत्री ने उपराष्ट्रपति को आश्वासन दिया कि केंद्र पूरे देश के गांवों में चालू नल कनेक्शन उपलब्ध कराने के लिए राज्य सरकारों को सहयोग कर रहा है।
जल शक्ति मंत्रालय,ग्रामीण पेयजल आपूर्ति परियोजनाओं के लिए हिमालयी और पूर्वोत्तर राज्यों को 90 प्रतिशत तथा अन्य राज्यों को 50 प्रतिशत धन उपलब्ध करा रहा है।
ग्रामीण परिवारों को पीने का पानी उपलब्ध कराने के लिए मंत्रालय ने नियमित बजट आवंटन के अलावा ग्रामीण निकायों द्वारा 15 वें वित्त आयोग के अनुदान का उपयोग करने की योजना बनाई है।
उपराष्ट्रपति ने आंध्र प्रदेश के नेल्लोर जिले के उदयगिरी विधानसभा क्षेत्र के सभी घरों में पीने का पानी उपलब्ध कराने के बारे में मंत्री से पूछताछ की।मंत्री ने कहाकि नीति के अनुसार केंद्र सरकार,राज्य सरकार द्वारा संबंधित प्रस्ताव देने के बाद आवश्यक धन उपलब्ध कराती है।
एमजी / एएम / जेके
(Visitor Counter : 139
वित्त मंत्रालय
अधिकारी अपने शैक्षणिक ज्ञान का उपयोग मानवीय, भौगोलिक और स्थानीय पहलुओं में विविधताएं लाने के लिए आज के भारत के लिए नवोन्मेषी विचार तलाशने के लिए करें: वित्त मंत्री
 के परिवीक्षाधीन और अधिकारी-प्रशिक्षुओं को संबोधित कर रही थीं। श्रीमती सीतारमण ने परिवीक्षाधीन अधिकारियों को प्रोत्साहित करते हुए कहा कि वे अपनी परियोजना के संदर्भ में सूक्ष्म निबंधन एवं शर्तों तक सीमित नहीं रहें, बल्कि अर्थव्यवस्था पर व्यापक दृष्टिकोण रखने के लिए विहंगम दृष्टि रखें। उन्होंने अधिकारियों से वर्तमान घरेलू और वैश्विक आर्थिक रुझानों के प्रति सजग रहने का आग्रह किया, ताकि वे अपने करियर के सभी स्तरों पर सरकार के लिए विश्वसनीय आंकड़ों के स्रोत के रूप में कार्य कर सकें।
इससे पहले, भारतीय आर्थिक सेवा  के 2017 बैच के 15 अधिकारियों के एक समूह और 2018 बैच के 12 अधिकारी-प्रशिक्षुओं ने आज केंद्रीय वित्त एवं कॉर्पोरेट कार्य मंत्री श्रीमती निर्मला सीतारमण तथा वित्त एवं कॉर्पोरेट कार्य राज्य मंत्री श्री अनुराग सिंह ठाकुर से नई दिल्ली में नॉर्थ ब्लॉक स्थित उनके कार्यालय में मुलाकात की। इन अधिकारियों के साथ अन्य लोगों के अलावा मुख्य आर्थिक सलाहकार  डॉ. कृष्णमूर्ति वी. सुब्रमण्यन और सलाहकार, आईईएस कैडर श्री अरुण कुमार झा भी मौजूद थे।
इससे पहले, परिवीक्षाधीन और अधिकारी-प्रशिक्षुओं को संबोधित करते हुए वित्त राज्य मंत्री श्री अनुराग ठाकुर ने कहा कि हाल ही में सरकार में शामिल होने वाला युवा अर्थशास्त्रियों का समूह आर्थिक विशेषज्ञों के आंतरिक कैडर का हिस्सा बनेगा। आईईएस गहन अनुसंधान और विश्लेषण करता है, विभिन्न वृहद मुद्दों और क्षेत्र विशिष्ट विविध आर्थिक मुद्दों पर विशेषज्ञ जानकारी प्रदान करता है। उन्होंने कहा कि आईईएस अधिकारियों को ऐसे नए विचार और सुझाव देने चाहिए, जो सरकार के लिए बहुत उपयोगी हों।
रक्षा मंत्रालय
भारतीय सेना ने स्वर्णिम विजय वर्ष समारोह के स्लोगन लेखन के लिए ऑनलाइन प्रविष्टियां आमंत्रित की
वर्ष 1971 के भारत-पाकिस्तान युद्ध में पाकिस्तान पर भारत की जीत के 50 वर्ष पूरे होने के उपलक्ष्य में देश भर में स्वर्णिम विजय उत्सव समारोह आयोजित किए जा रहे हैं। समारोह के रूप में भारतीय सेना अपने योगदानों को प्रदर्शित और प्रकाश डालने के लिए कई आयोजन कर रही है। चार विजय मशाल पहले से ही चार प्रमुख दिशाओं में भेजे गए हैं जो एक फॉर्मेशन से दूसरे को सौंपे जाएंगे।
भारतीय सेना 1 अप्रैल से 31 मई 2021 तक ऑनलाइन स्लोगन लेखन प्रतियोगिता का भी आयोजन कर रही है, जो स्वर्णिम विजय उत्सव समारोह के तहत चल रही है। यह प्रतियोगिता भारत के सभी नागरिकों के लिए खुली है और प्रविष्टियां swarnimvijayvarsh.adgpi[at]gmail[dot]com पर भेजी जा सकती हैं। प्रतियोगिता का विवरण भारतीय सेना के फेसबुक, इंस्टाग्राम और ट्विटर हैंडल पर उपलब्ध है।
चुने गए नारों का उपयोग भारतीय सेना के आधिकारिक मीडिया हैंडल द्वारा किया जाएगा और विजेता प्रविष्टियों को नकद पुरस्कार के साथ क्रेडिट भी दिया जाएगा। स्लोगन प्रतियोगिता के साथ कई कार्यक्रम और प्रतियोगिताएं होंगी, जिनका विवरण बाद में अखबार और सोशल मीडिया के माध्यम से सूचित किया जाएगा। यह प्रतियोगिता भारतीय सेना का अपने नागरिकों के साथ घनिष्ठ संबंध बनाने और 1971 के भारत-पाक युद्ध में भारतीय सशस्त्र बलों के योगदान को उजागर करने के प्रयासों का हिस्सा है जिसके कारण बांग्लादेश की मुक्ति मिली थी।
एमजी/एएम/एके/डीवी
(Visitor Counter : 964
रेल मंत्रालय
उत्तर प्रदेश में रेल संपर्क को प्रोत्साहन
सहजनवा और दोहरीघाट के बीच 81.17 किलोमीटर लम्बी नई रेल लाइन के निर्माण को कैबिनेट की मंजूरी
दोहरीघाट-सहजनवा के बीच नई रेललाइन बनने से छपरा से लखनऊ के लिए गोरखपुर से अलग वैकल्पिक मार्ग उपलब्ध होगा
परियोजना की निर्माण अवधि के दौरान 19.48 लाख कार्य दिवस के लिए प्रत्यक्ष रोजगार के अवसर उपलब्ध होंगे
परियेाजना की अनुमानित लागत 1319.75 करोड़ रुपये है। परियोजना का काम 2023-24 तक पूरा हो जाएगा
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने उत्तर प्रदेश में सहजनवा और दोहरीघाट के बीच  लंबी नई रेल लाइन के निर्माण को मंजूरी दे दी है। इस परियोजना के निर्माण पर कुल 1319.75 करोड़ रुपये की अनुमानित लागत आएगी। परियोजना का काम 2023-24 तक पूरा हो जाएगा। परियोजना का क्रियान्वयन उत्तर पूर्वी रेलवे के निर्माण संगठन द्वारा किया जाएगा।
परियोजना ऐसी जगह शुरू की गई है जो सघन आबादी, आर्थिक रूप से पिछड़े और सड़क संपर्क सुविधाओं के अभाव वाला इलाका है। प्रस्तावित परियोजना से स्थानीय लोगों को रेल संपर्क सुविधा मिलने के साथ ही लघु उद्योगों के विकास में भी मदद मिलेगी। परियोजना की निर्माण अवधि के दौरान 19.48 लाख कार्य दिवस के लिए प्रत्यक्ष रोजगार के अवसर भी उपलब्ध होंगे।
सहजनवा से दोहरीघाट के बीच बनने वाली नई रेल लाइन का ज्यादातर हिस्सा गोरखपुर जिले और बाकी का छोटा हिस्सा उत्तर प्रदेश के मऊ जिले में पड़ता है। इंदारा-दोहरीघाट के बीच रेललाइन के दोहरीकरण को पहले ही मंजूरी दी जा चुकी है और अब दोहरीघाट-सहजनवा के बीच नई रेललाइन बनने से गोरखपुर से अलग एक वैकल्पिक मार्ग उपलब्ध होगा।
नई रेललाइन के बनने से अब छपरा से लखनऊ के लिए गोरखपुर होकर जाने की जरूरत नहीं पड़ेगी। यह रेल परियोजना स्थानीय पिछड़े क्षेत्र के सामाजिक-आर्थिक विकास के लिए बेहद जरूरी थी।
युवा कार्यक्रम एवं खेल मंत्रालय
खेल मंत्री श्री किरेन रिजिजू ने निशानेबाज़ी विश्व कप के विजेताओं को पदक प्रदान किए, कहा-ओलंपिक के लिए जाने वाले दल में पदक पाने के कई दावेदार खिलाडी शामिल हैं
आईएसएसएफ निशानेबाज़ी विश्व कप में आज एक विशेष अतिथि मौजूद थे। केंद्रीय खेल मंत्री श्री किरेन रिजिजू महिलाओं की 25 मीटर पिस्टल स्पर्धा के फाइनल मुकाबले को देखने के लिए आज नई दिल्ली के डॉ. करणी सिंह शूटिंग रेंज में मौजूद थे। उन्होंने विजेताओं को पदक प्रदान किए। इस प्रतियोगिता के तीनो पदक भारत ने जीते, जिसमें चिंकी यादव ने स्वर्ण पदक, राही सरनोबत ने रजत और मनु भाकर ने कांस्य पदक जीता।
इससे पहले आज, युवा भारतीय निशानेबाज़ ऐश्वर्य प्रताप सिंह तोमर ने पुरुषों की 50 मीटर राइफल थ्री पोजीशन स्पर्धा में स्वर्ण पदक प्राप्त किया। ऐश्वर्य के स्वर्ण पदक के साथ, भारत 9 स्वर्ण, 5 रजत और 5 कांस्य के साथ पदक तालिका में मज़बूत स्थिति के साथ शीर्ष पर स्थान पर मौजूद है।
श्री रिजिजू ने इस विश्व कप में प्रदर्शन के लिए निशानेबाजों की सराहना की। कोरोनो वायरस लॉकडाउन के बाद होने वाली यह पहली बड़ी वैश्विक प्रतियोगिताओं में से एक है। इस अवसर पर श्री रिजिजू ने कहा, “इस विश्व कप में कुल मिलाकर भारत का समग्र प्रदर्शन अभूतपूर्व रहा है। हमें अपने निशानेबाजों से बहुत उम्मीदें थीं क्योंकि हमने इस महामारी के कठिन समय के दौरान खिलाड़ियों की हर संभव मदद की है। महामारी के दौरान भी, हमने यह सुनिश्चित किया कि भारत में निशानेबाजों और सभी खिलाड़ियों को लगातार सुविधाएं और उपकरण प्रदान किए जाएं।”
खेल मंत्री ने भारत में निशानेबाज़ी की प्रगति पर भी बात की और बताया कि पिछले कुछ वर्षों में भारत ने किस तरह से विभिन्न प्रतियोगितओ में लगातार शानदार प्रदर्शन किया है। श्री रिजिजू ने कहा, “यह भारतीय निशानेबाज़ी टीम के लिए एक लंबी यात्रा है, कुछ साल पहले, हम केवल कुछ प्रतियोगिताओं में ही भाग लिया करते थे, लेकिन अचानक भारत निशानेबाज़ी में एक प्रमुख ताकत बन गया है। तो कुल मिलाकर यह एक अविश्वसनीय यात्रा रही है। जिस तरह की सुविधाएं देश भर में खिलाड़ियों को मिल रही हैं और खिलाड़ियों में देश में जिस तरह का उत्साह और दिलचस्पी दिखाई दे रही है और सरकार का हर संभव समर्थन के साथ पूरक प्रयास, यह सब कुछ का एक संयोजन है।”
श्री रिजिजू को ओलंपिक में निशानेबाजी से बहुत उम्मीदें हैं और उनका मानना है कि टीम में कई पदक जीतने के दावेदार मौजूद हैं। उन्होने कहा, “मुझे निशानेबाजी टीम से बहुत उम्मीदें हैं, हम ओलंपिक में सबसे बड़ा दल भेजने वाले हैं। कुछ दिनों पहले हमारे देश के खिलाड़ियों ने एथलेटिक्स में ओलंपिक के लिए क्वालीफाई किया था और मुझे उम्मीद है कि आने वाले आयोजनों में हमारे और भी खिलाड़ी ओलंपिक के लिए क्वालिफाई करेंगे, इसलिए हम पहले ही ओलंपिक के लिए भेजे गए प्रतियोगियों के पिछले रिकॉर्ड को पार कर चुके हैं। निशानेबाजी में, हमारे पास पदक जीतने के लिए एथलीटों की अधिकतम संख्या होगी और एक बहुत बड़ी टीम होगी।”
प्रधानमंत्री कार्यालय
प्रधानमंत्री ने पैरालंपिक खेलों में निशानेबाजी में कांस्य पदक जीतने पर अवनि लेखरा को बधाई दी
प्रधानमंत्री श्री नरेन्द्र मोदी ने टोक्यो पैरालंपिक खेलों में निशानेबाजी में कांस्य पदक जीतने पर अवनि लेखरा को बधाई दी है।
अपने ट्वीट में प्रधानमंत्री ने लिखा हैः
“टोक्यो #Paralympics में गौरव का एक और पल। @AvaniLekhara के जबरदस्त प्रदर्शन से प्रफुल्लित। देश के लिये कांस्य पदक जीतने पर बधाई। उनके भावी प्रयासों के लिये शुभकामनायें। #Praise4Para”
आयुष
मंत्रिमंडल ने औषधीय पौधों के क्षेत्र में भारत और पेरू के बीच सहयोग से संबंधित समझौते पर हस्ताक्षर करने को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने राष्ट्रीय औषधीय पादप बोर्ड, आयुष मंत्रालय, भारत सरकार और नेशनल इंस्टीट्यूट ऑफ हेल्थ, स्वास्थ्य मंत्रालय, पेरू के बीच औषधीय पौधों के क्षेत्र में सहयोग से संबंधित समझौते पर हस्ताक्षर करने को मंजूरी दी है।
प्रमुख प्रभावः
दोनों देशों में औषधीय पौधों से संबंधित समृद्ध जैव विविधता और औषधीय पौधों पर आधारित स्वदेशी परम्परागत औषधि प्रणालियों की मौजूदगी पर विचार करते हुए तथा दोनों देशों के बीच मैत्रीपूर्ण एवं सहयोगपूर्ण संबंधों को मान्यता प्रदान करते हुए प्रस्तावित समझौते से दोनों देशों के बीच औषधीय पौधों के क्षेत्र में द्विपक्षीय सहयोग में वृद्धि होगी। यह समझौता दोनों देशों के लिए अत्यंत महत्वपूर्ण साबित होगा। यह समझौता औषधीय पौधों के संबंध में दोनों देशों के बीच सहयोग की संरचित रूपरेखा प्रदान करेगा।
कार्यान्वयन संबंधी कार्यनीति एवं लक्ष्यः
समझौते पर हस्ताक्षर होने के तत्काल बाद दोनों पक्षों के बीच कार्यकलाप आरम्भ हो जाएंगे। दोनों देशों की ओर से उठाए जाने वाले कदम समझौते के कार्यक्षेत्र के अनुरूप होंगे और इस समझौते के प्रचालन में रहने तक जारी रहेंगे।
संबंधित खर्चः
इस समझौते के किसी तरह के अतिरिक्त वित्तीय निहितार्थ नहीं होंगे। अनुसंधान, प्रशिक्षण पाठ्यक्रमों, सम्मेलनों/बैठकों का आयोजन करने के लिए आवश्यक वित्तीय संसाधन राष्ट्रीय औषधीय पादप बोर्ड, आयुष मंत्रालय के लिए मौजूदा आवंटित बजट और मौजूदा आयोजना योजनाओं से प्राप्त किए जाएंगे।
पृष्ठभूमिः
जैव प्रौदयोगिकी के संदर्भ में भारत विश्व के समृद्ध देशों में से एक है तथा अनुमानित तौर पर पौधों की 7000 से अधिक प्रजातियों के लोक परम्परानुसार तथा आयुर्वेद, यूनानी, सिद्ध एवं होम्योपैथी  जैसी परम्परागत औषधियों की प्रमाणित प्रणालियों में औषधीय उपयोग होते रहे हैं। पेरू गणराज्य लेटिन अमेरिकी देशों में से एक है, जो विश्व में जैव विविधता की दृष्टि से भारत के समान ही महत्वपूर्ण हैं। पेरू में भी औषधीय पौधों की समृद्ध जैव विविधता है तथा औषधीय पौधों पर आधारित परम्परागत औषधि प्रणालियां मूल लोगों द्वारा प्रमुख रूप से इस्तेमाल में लाई जाती हैं।
दोनों देशों में औषधीय पौधों की समृद्ध जैव विविधता और स्वदेशी परम्परागत औषधीय प्रणालियों में इन संसाधनों के उपयोग तथा द्विपक्षीय सहयोग को मजबूत बनाने पर विचार करते हुए औषधीय पौधों के क्षेत्र में सहयोग पर प्रस्तावित समझौते की परिकल्पना की गई है।
स्वास्थ्य एवं परिवार कल्याण मंत्रालय
नोवल कोरोनवायरस पर अपडेट: 9400 से ज्यादा लोग निगरानी के अंतर्गत, कोई नया मामला दर्ज नहीं
हांगकांग और चीन के अलावा सिंगापुर और थाइलैंड की सभी उड़ानों की वैश्विक जांच पहले से ही चल रही है। यात्रियों की निगरानी अब सभी 21 हवाई अड्डों, अंतर्राष्ट्रीय बंदरगाहों और सीमा पार के रास्तों पर की जा रही है।
21 हवाई अड्डों पर अब तक 1,818 उड़ानों और 1,97,192 यात्रियों की जांच की जा चुकी है। स्वास्थ्य एवं परिवार कल्याण मंत्रालय द्वारा नोवेल कोरोनावायरस के कारण उत्पन्न होने वाली स्थिति से निपटने के लिए सभी राज्यों और केंद्र शासित प्रदेशों को हर संभव सहायता प्रदान की जा रही है।
वर्तमान समय में, 32 राज्यों और केंद्र शासित प्रदेशों के 9,452 लोग सामुदायिक निगरानी में हैं। नियंत्रण और रोकथाम गतिविधियों को ज्यादा प्राथमिकता दी जा रही है। सभी राज्य सरकारें किसी भी परिस्थिति से मुकाबला करने के लिए अपनी त्वरित प्रतिक्रिया टीमों को लगातार मजबूत कर रहे हैं।
1,510 नमूनों का परीक्षण किया गया है, जिसमें 1,507 नमूनों को नकारात्मक पाया गया है, 3 सकारात्मक नमूनों को छोड़कर, जिनका परीक्षण पहले ही केरल में किया जा चुका है।
युवा कार्यक्रम एवं खेल मंत्रालय
श्री अनुराग सिंह ठाकुर ने अंतरराष्ट्रीय महिला दिवस समारोह के हिस्से के रूप में आज नई दिल्ली के जेएलएन स्टेडियम में आयोजित एक भव्य उद्घाटन समारोह में ‘खेलो इंडिया दस का दम’ का शुभारंभ किया
‘है दम तो बढ़ाओ कदम’ खेलो इंडिया दस का दम प्रतियोगिता का सार है, यह खेलों के जरिए महिलाओं को सशक्त बनाने की दिशा में उठाया गया एक और बड़ा कदम है: श्री अनुराग सिंह ठाकुर
एक साथ 50 से अधिक शहरों में इस प्रतियोगिता का शुभारंभ किया गया
केन्द्रीय युवा कार्यक्रम एवं खेल मंत्री श्री अनुराग सिंह ठाकुर ने आज नई दिल्ली के जेएलएन स्टेडियम में आयोजित एक भव्य उद्घाटन समारोह में खेलो इंडिया दस का दम प्रतियोगिता का शुभारंभ किया। अंतरराष्ट्रीय महिला दिवस 2023 समारोह के एक हिस्से के रूप में आयोजित इस प्रतियोगिता की शुरुआत आज देश के 50 से अधिक शहरों में एक साथ हुई।
कई महीनों से देश भर में हो रहे विभिन्न खेलो इंडिया महिला लीग की सफलता को आगे बढ़ाते हुए, ‘दस का दम’ पहल देश भर की हजारों महिलाओं को और अधिक अवसर प्रदान करेगी। देश के 26 राज्यों में स्थित 50 से अधिक शहरों में 10 मार्च से 31 मार्च के दौरान आयोजित इस प्रतियोगिता की कुल 10 स्पर्धाओं में लगभग 15000 महिला एथलीट भाग लेंगी। इस आयोजन के लिए भारत सरकार द्वारा कुल एक करोड़ रुपये स्वीकृत किए गए हैं।
शुक्रवार की सुबह इस कार्यक्रम के भव्य शुभारंभ के अवसर पर खेल प्राधिकरण के महानिदेशक श्री संदीप प्रधान के साथ-साथ केन्द्रीय खेल मंत्रालय और साई की अन्य गणमान्य हस्तियां भी उपस्थित थीं। जेएलएन स्टेडियम में आयोजित उद्घाटन समारोह में लगभग 2000 महिला एथलीटों ने भी भाग लिया, जिसमें खेलो इंडिया दस का दम के प्रतिभागियों के साथ-साथ शिविरवासी  भी शामिल थीं।
श्री ठाकुर ने कहा, "खेलो इंडिया दस का दम कार्यक्रम की टैगलाइन - ''है दम तो बढ़ाओ कदम'' है और ये एक और बड़ा कदम है जिसे हमने खेलों के माध्यम से महिलाओं को सशक्त बनाने के लिए उठाया है।" उन्होंने कहा, “साई द्वारा बीते कई महीनों से पूरे देश में 14 खेलों में महिला लीग आयोजित करने के प्रयास ने 20,000 महिला एथलीटों को वो अनुभव और सशक्तिकरण पाने का मौका दिया है जिसकी उन्हें जरूरत है। मुझे ये बताते हुए भी खुशी हो रही है कि इन लीगों को भारी सफलता मिली है।”
मैरी कॉम और पीवी सिंधु जैसे एथलीटों का उदाहरण देते हुए श्री ठाकुर ने कहा, “मैरी कॉम से लेकर लवलीना व निखत तक और पीवी सिंधु से लेकर साइना नेहवाल तक, इन लड़कियों ने बार-बार भारत का गौरव बढ़ाने के लिए अपना सब कुछ झोंका है। अब इस तरह के टूर्नामेंट उनके जैसे और सुपरस्टार्स को जन्म देंगे। हम सर्वश्रेष्ठ टूर्नामेंट और खेलों के मैदान उपलब्ध कराने के लिए सब कुछ कर रहे हैं। अब समय आ गया है कि सारी महिलाएं अपने दमखम का परिचय दें।”
इस उद्घाटन समारोह के प्रमुख आकर्षणों में से एक ये था कि श्री अनुराग सिंह ठाकुर ने दिल्ली की 8 वर्षीय ट्रैक और फील्ड एथलीट साक्षी के साथ इस कार्यक्रम को झंडी दिखाकर शुरू किया। साक्षी खेलो इंडिया दस का दम कार्यक्रम की सबसे कम उम्र की प्रतिभागियों में से एक हैं। इस आयोजन में जिन खेलों को शामिल किया गया है उनमें - खो-खो, तैराकी, एथलेटिक्स, वुशु, तीरंदाजी, तलवारबाजी, जूडो, भारोत्तोलन, हॉकी और योगासन आदि शामिल हैं।
शहरों की सूची के लिए यहां क्लिक करें-एमजी/एमएस/एआर/जी/आर/वाईबी
(Visitor Counter : 288
कार्मिक, लोक शिकायत एवं पेंशन मंत्रालय
केंद्रीय मंत्री डॉ जितेंद्र सिंह ने दिल्ली और एनसीआर में समाज के वंचित वर्गों में वितरण के लिए 1500 किलोग्राम पहनने योग्य कपड़े और इसी तरह की सामग्री ले जाने वाले ट्रक को नॉर्थ ब्लॉक से हरी झंडी दिखाकर रवाना किया
डॉ जितेंद्र सिंह ने गरीब परिवारों के बच्चों को ऑनलाइन पढ़ाई के लिए सक्षम बनाने के लिए अगला संचय कार्यक्रम शुरू करने का आह्वान किया- बच्चों को बिना इस्तेमाल हुए मोबाइल हैंडसेट को वितरित करने की अपील
केंद्रीय विज्ञान और प्रौद्योगिकी राज्य मंत्री , पृथ्वी विज्ञान राज्य मंत्री , पीएमओ, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ जितेंद्र सिंह ने आज दिल्ली और एनसीआर में समाज के वंचित वर्गों को वितरण के लिए 1500 किलोग्राम पहनने योग्य कपड़े और इसी तरह की सामग्री ले जाने वाले एक ट्रक को नॉर्थ ब्लॉक से हरी झंडी दिखाकर रवाना किया।
यह सामग्री एम्स, आईएसटीएम क्षेत्रों में जरूरतमंदों को वितरित की जाएगी। और बची सामग्री को दिल्ली-एनसीआर क्षेत्रों में वंचितों के लिए काम करने वाले एक एनजीओ गूंज को सौंप दिया जाएगा।
इस अवसर पर डॉ जितेंद्र सिंह ने कहा, "आजादी का अमृत महोत्सव" मनाने के लिए कार्मिक और प्रशिक्षण विभाग ने गृह मंत्रालय ने वित्त मंत्रालय और कृषि मंत्रालय के सहयोग से सामग्री एकत्र करने के लिए "संचय" पहल की शुरुआत की । इसके तहत नॉर्थ ब्लॉक और आसपास के भवनों में स्थित विभिन्न मंत्रालयों और विभागों में कार्यरत सरकारी कर्मचारियों से सामग्री एकत्र की गई। मंत्री ने बताया कि 29 नवंबर से 10 दिसंबर, 2021 तक की गई इस पहल को जबरदस्त समर्थन मिला और 1500 किलोग्राम कपड़े और इसी तरह की सामग्री एकत्र की गई।
डॉ जितेंद्र सिंह ने कहा कि डीओपीटी का "सेवा" मिशन जारी रहना चाहिए और उन्होंने अधिकारियों को बिना इस्तेमाल किए गए मोबाइल हैंड सेट के अगले संचय कार्यक्रम को शुरू करने के लिए प्रेरित किया। उन्होंने कहा कि इन मोबाइल फोन को गरीब परिवारों में वितरित किया जाय कहा ताकि उनके बच्चे ऑनलाइन पढ़ाई करने में सक्षम हो सकें। मंत्री ने कहा कि डीओपीटी से प्रेरणा लेकर अन्य मंत्रालय भी समाज सेवा के कार्य में शामिल होंगे। उन्होंने संतोष के साथ यह भी कहा कि यह यह नेक मिशन सुशासन सप्ताह के साथ भी मेल खा रहा है।
इस अवसर पर डॉ जितेंद्र सिंह ने 22 स्वयंसेवकों को स्मृति चिन्ह वितरित किए, जिन्होंने इस अवसर पर पहनने योग्य वस्त्र और अन्य सामग्री को एकत्र करने में मदद की है। कार्यक्रम में डीओपीटी सचिव श्री पी.के. त्रिपाठी, डीओपीटी की अपर सचिव श्रीमती रश्मि चौधरी और मंत्रालय के वरिष्ठ अधिकारी भी शामिल हुए।
युवा कार्यक्रम एवं खेल मंत्रालय
मैं अगली पीढ़ी के एथलीटों को प्रशिक्षण देकर जूडो के खेल में वापस योगदान देना चाहता हूं: केआईयूजी 2021 के स्वर्ण पदक विजेता दीपक मिश्र
जूडो के इस 24 वर्षीय खिलाड़ी ने लवली प्रोफेशनल यूनिवर्सिटी, पंजाब के लिए 81 किलोग्राम भार वर्ग में स्वर्ण पदक जीता
जूडो के 24 वर्षीय खिलाड़ी दीपक मिश्र मार्च 2022 में कानपुर में अखिल भारतीय अंतर विश्वविद्यालय पुरुष जूडो चैंपियनशिप में स्वर्ण पदक जीतकर एक शानदार फॉर्म के साथ खेलो इंडिया यूनिवर्सिटी गेम्स 2021 में शामिल हुए। राष्ट्रीय जूडो चैंपियनशिप में दो बार के इस स्वर्ण पदक विजेता ने बेंगलुरु में भी धीमा पड़ने के कोई संकेत नहीं दिखाए। उन्होंने पुरुषों के 81 किलोग्राम भार वर्ग में बाकी प्रतिस्पर्धियों को रौंद दिया और इस क्रम में गुजरात विश्वविद्यालय के केआईयूजी 2020 के स्वर्ण पदक विजेता समीर खान पठान को हरा दिया।
मध्य प्रदेश के छतरपुर जिले के अपने गांव में पहली बार इस जापानी मार्शल आर्ट को अपनाने के बाद से अपनी 12 साल की लंबी यात्रा को याद करते हुए, दीपक ने कहा, “इस खेल ने मुझे बहुत कुछ दिया है, और मुझसे भी बहुत कुछ लिया है। जब मैं अपनी जूडोगी  पहनता हूं और मैट पर उतरता हूं और अच्छा प्रदर्शन करता हूं, तो मुझे अपने बारे में इस बात को लेकर बहुत अच्छा महसूस होता है कि मैं अपने खेल में निपुण हूं। दूसरी ओर, यह अक्सर सिर्फ चंद वरिष्ठों और शुभचिंतकों के सहयोग से की गई एक अकेली यात्रा रही है। और निश्चित रूप से, चोटें और अन्य बाधाएं भी आई हैं।”
उन्होंने विस्तार से बताते हुए कहा, “मैंने 12 साल की उम्र से जूडो का अभ्यास करना शुरू कर दिया था। मध्य प्रदेश के अपने गांव में इस खेल से जुड़ी बुनियादी बातें सीखने के बाद, मुझे ट्रायल के माध्यम से साई लुधियाना के लिए चुन लिया गया। मैंने वहां अच्छा प्रदर्शन करना शुरू किया और राज्य स्तर के कई पदक जीते। हालांकि, आगे बढ़ने के लिए, प्रशिक्षण का खर्च उठाने के लिए मुझे एक उपयुक्त छात्रवृत्ति की जरूरत थी। मेरा परिवार एक साधारण पृष्ठभूमि से आता है और मेरे पिता मध्य प्रदेश में महज एक ड्राइवर हैं। मेरे परिजनों ने हमेशा मुझे इस खेल को खेलने के लिए प्रोत्साहित किया, लेकिन मेरी जरूरतों को पूरा करने के लिए आर्थिक साधनों की जरूरत थी। इस साल जब मैं लवली प्रोफेशनल यूनिवर्सिटी पहुंचा, तब मुझे 10,000 रुपये प्रति माह की एक नियमित छात्रवृत्ति मिलनी शुरू हो गई। इससे मुझे अब अपना प्रशिक्षण जारी रखने में मदद मिली है।”
दीपक ने साई लुधियाना के अपने वरिष्ठ साथी नितिन शर्मा का धन्यवाद किया, जो बाद में उनके कोच बने। श्री शर्मा ने दीपक को लवली प्रोफेशनल यूनिवर्सिटी, जहां वे एक प्रशिक्षक हैं, में दाखिला लेने और अपने खेल कौशल आगे बढ़ाने के लिए प्रोत्साहित किया।
अपने कोच से समर्थन के बारे में बात करते हुए, दीपक ने कहा, “जब मैंने जूडो को गंभीरता से लेना शुरू किया, तभी से वो मेरे सलाहकार रहे हैं। अगर मुझे कभी ऐसा मौका मिला, तो मैं भी उनकी तरह ही अगली पीढ़ी के एथलीटों को प्रशिक्षण देकर जूडो के खेल में वापस योगदान देना चाहूंगा।”
दीपक - जिनका जूडो के प्रति जुनून उनकी गर्दन के पीछे जापानी भाषा में खुदे "जूडो" के टैटू में दिखाई देता है - ने अपनी बात समाप्त समाप्त करते हुए कहा, “मैं व्यक्तिगत कारणों से पिछली बार खेलो इंडिया यूनिवर्सिटी गेम्स में भाग लेने में असमर्थ रहा, लेकिन अब जबकि मैं यहां आया हूं और मैंने अच्छा प्रदर्शन किया है, स्वर्ण पदक के लिए मिली एक लाख रुपये की खेलो इंडिया योजना छात्रवृत्ति मुझे आगे बढ़ने में बेहद मददगार साबित होगी।”
प्रधानमंत्री कार्यालय
आयुष्मान भारत को धन्यवाद – दूरस्थ प्रायद्वीप के इस निवासी का जीवन सामान्य हुआ
रतन बरई अब स्वस्थ जीवन जी रहा है
अंडमान एवं निकोबार के एक गरीब परिवार का सदस्य 52 वर्षीय रतन बरई मायोकार्डियल इन्फार्क्सन से पीड़ित था।
सीने के बाई ओर दर्द तथा पसीना आने की शिकायत को लेकर उसे पोर्ट ब्लेयर के जी.बी. पंत अस्पताल में भर्ती किया गया था। वह डायबिटीज मेलीटस से भी पीड़ित था। विस्तृत जांचों से पता चला कि यह एक्यूट एंटेरियर वाल मायोकार्डियल इन्फार्क्सन का मामला है। इसके लिए चिकित्सा प्रबंध निर्धारित किया गया और बाद में अतिरिक्त विशेषज्ञ उपचार के लिए देश की मुख्यभूमि के हृदय-रोग विशेषज्ञों के पास भेजा गया। अंडमान एवं निकोबार द्वीप समूहों में हृदय रोगों के उपचार के लिए कोई सुविधा नहीं है ऐसे में इन मरीजों को उपचार के लिए कोलकाता और चेन्नई जैसे महानगरों में भेजा जाता है।
रतन बरई के यह कठिन था, क्योंकि उसके पास पर्याप्त धन नहीं था। किन्तु जब उसे आयुष्मान भारत- प्रधानमंत्री जन-आरोग्य योजना  के माध्यम से नकदरहित बीमा सुरक्षा के बारे में पता चला, तो उसके जीवन में आशा की एक नई किरण जगी। इसकी मदद से निशुल्क उपचार संभव प्रतीत हो रहा था।
आज वह एक स्वस्थ व्यक्ति है और विश्व की सबसे बड़ी स्वास्थ्य योजना की सफलता के बारे में बताने के लिए प्रधानमंत्री से मुलाकात करने वाले 31 लाभार्थियों में से एक है।
आयुष्मान भारत योजना 2018 में ठीक एक वर्ष पहले शुरू की गई थी। यह विश्व की सबसे बड़ी स्वास्थ्य बीमा योजना है। देश के 10.74 करोड़ से अधिक गरीब लोगों को चिकित्सा सुविधा प्रदान करना इसका लक्ष्य है।
पिछले एक वर्ष में, रतन बरई जैसे 50,000 से अधिक मरीजों को अपने राज्य से बाहर चिकित्सा सुविधाएं मिली, जहां आयुष्मान भारत कार्यक्रम के माध्यम से इस प्रकार की सर्वोत्तम सुविधाएं उपलब्ध थीं।
आयुष्मान भारत प्रधानमंत्री जन-आरोग्य योजना  के तहत 16,085 अस्पतालों को पैनलबद्ध करने के साथ-साथ 41 लाख से अधिक लाभार्थियों का उपचार किया गया और 10 करोड़ से अधिक ई-कार्ड जारी किए गए हैं।
आयुष्मान भारत के तहत देशभर में 20,700 से अधिक हेल्थ एंड वेलनेस सेंटर चालू किए गए हैं।
अधिक जानकारी के लिए यहां क्लिक करें